**projektas**

**reg. Nr. T-64**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T1-116 „DĖL PASVALIO RAJONO savivaldybės jaunimo reikalų tarybos sudėties PATVIRTINIMO“ pakeitimo**

2022 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos jaunimo politikos pagrindų įstatymo 5 straipsnio 1 ir 3 dalimis, įgyvendindama Pasvalio rajono savivaldybės jaunimo reikalų tarybos nuostatų, patvirtintų Pasvalio rajono savivaldybės tarybos 2007 m. gegužės 16 d. sprendimu Nr. T1-37 ,,Dėl Pasvalio rajono savivaldybės jaunimo reikalų tarybos nuostatų patvirtinimo“ (Pasvalio rajono savivaldybės tarybos 2018 m. gruodžio 19 d. sprendimo Nr. T1-248 redakcija), 9, 10 punktus, 12.3 papunktį, atsižvelgdama į Pasvalio rajono jaunimo organizacijų sąjungos „Apskritas stalas“ 2022 m. sausio 1 d. raštą Nr. 1 „Dėl Pasvalio rajono savivaldybės jaunimo reikalų tarybos delegatų“, Pasvalio rajono savivaldybės taryba nusprendžia:

Pakeisti Pasvalio rajono savivaldybės tarybos 2019 m. gegužės 30 d. sprendimą Nr. T1-116 „Dėl Pasvalio rajono savivaldybės jaunimo reikalų tarybos sudėties patvirtinimo“:

1. Pakeisti 1.3 papunktį ir jį išdėstyti taip:

„1.3. Viktorija Gaspariūnaitė, VšĮ „Socialinė iniciatyva“ direktorė;“;

2. Pakeisti 1.5 papunktį ir jį išdėstyti taip:

„1.5. Enrika Budrytė, Jaunimo klubo „Sklaidus atspindys“ pirmininkė;“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

vyriausiasis specialistas

Rima Šivickienė

2022-03-10

Suderinta DVS Nr. RTS-65

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T1-116 „DĖL PASVALIO RAJONO savivaldybės jaunimo reikalų tarybos sudėties PATVIRTINIMO“ pakeitimo**

2022 m. kovo 10 d.

Pasvalys

1. **Sprendimo projekto rengimo pagrindas.**

Lietuvos Respublikos jaunimo politikos pagrindų įstatymo 5 straipsnio 1 dalyje nustatyta, kad savivaldybės jaunimo reikalų taryba – visuomeninė patariamoji institucija, vadovaujantis lygybės principu sudaroma iš savivaldybės administracijos ir (ar) savivaldybės tarybos ir savivaldybės teritorijoje veikiančių savivaldybės jaunimo organizacijų tarybos deleguotų atstovų.

Pasvalio rajono savivaldybės jaunimo reikalų tarybos nuostatuose nurodyta, kad Pasvalio rajono savivaldybės jaunimo reikalų taryba lygiateisės partnerystės pagrindu sudaroma iš 8 narių: 4 narius deleguoja Pasvalio rajono savivaldybės (toliau – Savivaldybė) taryba; 4 narius deleguoja Savivaldybės teritorijoje veikianti Savivaldybės jaunimo organizacijų taryba arba, nesant Savivaldybės jaunimo organizacijų tarybos ar jai nedelegavus atstovų, 4 nariai išrenkami viešame visuotiniame jaunimo organizacijų ir su jaunimu dirbančių organizacijų, mokinių ir (ar) studentų savivaldos atstovų, veikiančių Savivaldybės teritorijoje, susirinkime.

Pasvalio rajono savivaldybės jaunimo reikalų tarybos nuostatų 12.3 papunktyje nustatyta, kad Pasvalio rajono savivaldybės jaunimo reikalų tarybos nario įgaliojimai nutrūksta, jei jis atšaukiamas jį delegavusios institucijos iniciatyva.

Pasvalio rajono savivaldybės teritorijoje veikia Pasvalio rajono savivaldybės jaunimo organizacijų sąjunga „Apskritas stalas“, kuri pateikė 2022 m. sausio 1 d. raštą Nr. 1 „Dėl Pasvalio rajono savivaldybės jaunimo reikalų tarybos delegatų“. Rašte nurodoma, kad remiantis Pasvalio rajono savivaldybės jaunimo reikalų tarybos nuostatų 12.3 papunkčiu, yra keičiami – deleguojami du nauji asmenys į Pasvalio rajono savivaldybės jaunimo reikalų tarybos narius.

**2. Sprendimo projekto tikslai ir uždaviniai.**

Sprendimo projektu norima patikslinti Pasvalio rajono savivaldybės jaunimo reikalų tarybos sudėtį – Pasvalio rajono savivaldybės jaunimo organizacijų sąjungos „Apskritas stalas“ atšaukiamus narius pakeisti naujai deleguotais. Siekiama, kad būtų užtikrintas Pasvalio rajono savivaldybės jaunimo reikalų tarybos darbo organizavimas, o jos nariai savo veikloje vadovautųsi aktyvaus įsitraukimo, domėjimosi, tinkamo atstovavimo ir kitais kokybiškos veiklos principais.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Pakeitus du Pasvalio rajono savivaldybės jaunimo reikalų tarybos narius, Pasvalio rajono savivaldybės jaunimo reikalų taryba galės vykdyti veiklą pagal patvirtintus nuostatus.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius: Pasvalio rajono savivaldybės jaunimo organizacijų sąjunga „Apskritas stalas“, Švietimo ir sporto skyriaus vyriausioji specialistė Rima Šivickienė.

Asmuo, atsakingas už sprendimo vykdymo kontrolę: Švietimo ir sporto skyriaus vedėjas.

PRIDEDAMA:

1. Pasvalio rajono savivaldybės jaunimo organizacijų sąjungos „Apskritas stalas“ 2022 m. sausio 1 d. raštas Nr. 1 „Dėl Pasvalio rajono savivaldybės jaunimo reikalų tarybos delegatų“.
2. Pasvalio rajono savivaldybės jaunimo reikalų tarybos nuostatai (Pasvalio rajono savivaldybės tarybos 2018 m. gruodžio 19 d. sprendimo Nr. T1-248 redakcija).
3. Pasvalio rajono savivaldybės tarybos 2019 m. gegužės 30 d. sprendimas Nr. T1-116 „Dėl Pasvalio rajono savivaldybės jaunimo reikalų tarybos sudėties patvirtinimo“.

Švietimo ir sporto skyriaus vyriausioji specialistė Rima Šivickienė